title: Решение на Европейската централна банка от 10 ноември 2006 година относно годишните отчети на Европейската централна банка (ЕЦБ/2006/17)

text:
Важна правна забележка

|

32006D0017(01)

Официален вестник n° L 348 , 11/12/2006 стр. 0038 - 0051

		20061110Решение на Европейската централна банкаот 10 ноември 2006 годинаотносно годишните отчети на Европейската централна банка(ЕЦБ/2006/17)(2006/888/ЕО)УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,като взе предвид Устава на Европейската система на централните банки и на Европейската централна банка, и по-специално член 26.2 от него,като има предвид, че:(1) Решение ЕЦБ/2002/11 от 5 декември 2002 г. относно годишните отчети на Европейската централна банка [1] (ЕЦБ) се нуждае от значително изменение. От 1 януари 2007 г. Европейската система на централните банки (ЕСЦБ) ще използва икономическия подход, както е определено в Насоки ЕЦБ/2006/16 от 10 ноември 2006 г. относно правната рамка за счетоводната и финансовата отчетност в Европейската система на централните банки [2] за отчитане на валутни транзакции, финансови инструменти, деноминирани в чуждестранна валута, и свързаните с тях начисления. За по-голяма яснота е желателно решението да се преработи в единен текст.(2) Решения ЕЦБ/2002/11, ЕЦБ/2005/12 и ЕЦБ/2006/3, които се заменят с настоящото решение, следва да бъдат отменени,РЕШИ:ГЛАВА 1ОБЩИ РАЗПОРЕДБИЧлен 1Определения1. По смисъла на настоящото решение "Еуросистема" и "национални централни банки" (НЦБ) имат същото значение както в член 1 от Насоки ЕЦБ/2006/16.2. Другите технически термини, използвани в настоящото решение, имат същото значение както в приложение II към Насоки ЕЦБ/2006/16.Член 2Приложно полеПравилата, определени в настоящото решение, се прилагат за годишните отчети на ЕЦБ, обхващащи баланса, позициите, отчетени задбалансово в счетоводните книги на ЕЦБ, отчета за приходите и разходите и приложенията към годишните отчети на ЕЦБ.Член 3Основни счетоводни принципиОсновните счетоводни принципи, определени в член 3 от Насоки ЕЦБ/2006/16, се прилагат също така за целите на настоящото решение.Член 4Признаване на активи и пасивиДаден финансов или друг актив/пасив се признава в баланса на ЕЦБ само в съответствие с член 4 от Насоки ЕЦБ/2006/16.Член 5Касов/сетълмент и икономически подходЧлен 5 от Насоки ЕЦБ/2006/16 се прилага по отношение на настоящото решение.ГЛАВА IIСТРУКТУРА И ПРАВИЛА ЗА ОЦЕНКА НА БАЛАНСАЧлен 6Структура на балансаСтруктурата на баланса се основава на структурата, установена в приложение I.Член 7Провизия за валутен риск, лихвен риск и рискове свързани с промяна в цената на златотоОтчитайки характера на дейността на ЕЦБ, Управителният съвет може да създаде в баланса на ЕЦБ провизия за валутен риск, лихвен риск и рискове свързани с промяна в цената на златото. Управителният съвет взема решение относно размера и употребата на провизията въз основа на мотивиран разчет на рисковите експозиции на ЕЦБ.Член 8Правила за оценка на баланса1. За целите на оценките при съставянето на баланса се използват текущите пазарни курсове и цени, освен ако не е посочено друго в приложение I.2. Преоценката на злато, валутни инструменти, ценни книжа и финансови инструменти, както балансови, така и задбалансови, се извършва в края на годината по средни пазарни курсове и цени.3. Не се прави разграничение между ценови и валутни разлики от преоценка на златото, а се осчетоводява една единствена разлика от преоценка на златото на база цената в еуро на определена теглова единица злато, получена от обменния курс на еурото спрямо щатския долар на датата на преоценката. Преоценката се извършва по отделни валути за чуждестранната валута, включително балансови и задбалансови транзакции и по отделни кодове, т.е. един и същ ISIN номер/вид на ценните книжа, с изключение на тези ценни книжа, включени в позиция "Други финансови активи", които се разглеждат като отделни наличности.Член 9Обратни транзакцииОбратните транзакции се осчетоводяват в съответствие с член 8 от Насоки ЕЦБ/2006/16.Член 10Търгуеми капиталови инструментиТъргуемите капиталови инструменти се осчетоводят в съответствие с член 9 от Насоки ЕЦБ/2006/16. Всички точки от член 9, параграф 3 се прилагат по отношение на ЕЦБ.ГЛАВА IIIПРИЗНАВАНЕ НА ПРИХОДИЧлен 11Признаване на приходи1. При признаването на приходи се прилага член 11, параграфи 1, 2, 3, 5 и 7 от Насоки ЕЦБ/2006/16.2. Наличностите по специални сметки за преоценка, произтичащи от вноски съгласно член 49.2 от Устава по отношение на централни банки на държави-членки, за които дерогацията е била отменена, се използват за покриване на нереализирани загуби, когато надвишават предишни приходи от преоценка, отразени в съответната стандартна сметка за преоценка, както е предвидено в член 11, параграф 1, буква в) от Насоки ЕЦБ/2006/16, преди покриването на такива загуби в съответствие с член 33.2 от Устава. Наличностите по специалните сметки за преоценка на злато, валути и ценни книжа се намаляват пропорционално в случай на намаление на наличностите от съответните активи.Член 12Транзакционни разходиЧлен 12 от Насоки ЕЦБ/2006/16 се прилага по отношение на настоящото решение.ГЛАВА IVСЧЕТОВОДНИ ПРАВИЛА ОТНОСНО ЗАДБАЛАНСОВИТЕ ИНСТРУМЕНТИЧлен 13Общи правилаЧлен 13 от Насоки ЕЦБ/2006/16 се прилага по отношение на настоящото решение.Член 14Валутни форуърдни транзакцииВалутни форуърдните транзакции се осчетоводяват в съответствие с член 14 от Насоки ЕЦБ/2006/16.Член 15Валутни суаповеВалутните суапове се осчетоводяват в съответствие с член 15 от Насоки ЕЦБ/2006/16.Член 16Лихвени фючърсиЛихвените фючърси се осчетоводяват в съответствие с член 16 от Насоки ЕЦБ/2006/16.Член 17Лихвени суаповеЛихвените суапове се осчетоводяват в съответствие с член 17 от Насоки ЕЦБ/2006/16. Нереализираните загуби, отнесени в отчета за приходите и разходите, в края на годината се амортизират през следващите години съгласно метода на линейната амортизация.Член 18Споразумение за лихвен форуърдСпоразуменията за лихвен форуърд се осчетоводяват в съответствие с член 18 от Насоки ЕЦБ/2006/16.Член 19Форуърдни транзакции с ценни книжаФоруърдните транзакции с ценни книжа се осчетоводяват съгласно метод А от член 19, параграф 1 от Насоки ЕЦБ/2006/16.Член 20ОпцииОпциите се осчетоводяват в съответствие с член 20 от Насоки ЕЦБ/2006/16.ГЛАВА VПУБЛИКУВАН ГОДИШЕН БАЛАНС И ОТЧЕТ ЗА ПРИХОДИТЕ И РАЗХОДИТЕЧлен 21Форма1. Формата на публикувания годишен баланс на ЕЦБ съответства на формата, предвидена в приложение II.2. Формата на публикувания отчет за приходите и разходите на ЕЦБ съответства на приложение III.ГЛАВА VIЗАКЛЮЧИТЕЛНИ РАЗПОРЕДБИЧлен 22Развитие, прилагане и тълкуване на правилата1. Комитетът по счетоводство и парични приходи (AMICO) докладва на Управителния съвет, чрез Изпълнителния съвет, относно развитието, прилагането и изпълнението на правилата за счетоводна и финансова отчетност на ЕСЦБ.2. При тълкуването на настоящото решение се вземат предвид подготвителната работа, счетоводните принципи, хармонизирани от правото на Общността, и общоприетите международни счетоводни стандарти.3. Ако в настоящото решение не е предвидено специално счетоводно третиране и ако няма решение на Управителния съвет за противното, ЕЦБ спазва принципи за оценка в съответствие с Международните счетоводни стандарти, както са възприети от Европейския съюз по отношение на дейностите и сметките на ЕЦБ.Член 23ОтмянаОтменят се Решения EЦБ/2002/11, EЦБ/2005/12 и EЦБ/2006/3. Позоваванията на отменените решения се считат за позовавания към настоящото решение и се четат в съответствие с таблицата на съответствията в приложение IV.Член 24Заключителни разпоредбиНастоящото решение влиза в сила на 1 януари 2007 г.Съставено във Франкфурт на Майн на 10 ноември 2006 година.Председател на ЕЦБJean-Claude Trichet[1] ОВ L 58, 3.3.2003 г., стр. 38. Решение, последно изменено с Решение ЕЦБ/2006/3 (ОВ L 89, 28.3.2006 г., стр. 56).[2] ОВ L 348, 11.12.2008 г., стр. …--------------------------------------------------20061110ПРИЛОЖЕНИЕ IСТРУКТУРА И ПРАВИЛА ЗА ОЦЕНКА НА БАЛАНСАЗабележка: номерирането се отнася до формата на баланса, даден в приложение II.АКТИВИБалансова позиция | Категоризиране на съдържанието на балансовите позиции | Принцип на оценка |1 | Злато и вземания в злато | Физическо злато (т.е. кюлчета, монети, слитъци, късове) на съхранение или "на път". Монетарно злато, като салда по сметките на виждане в злато (неразпределени сметки), срочни депозити и вземания в злато, произтичащи от следните транзакции: транзакции за повишаване или понижаване на пробата, промяна на разположението или чистотата на златото, когато има разлика повече от един работен ден между освобождаването и получаването | Пазарна стойност |2. | Вземания на лица, пребиваващи извън еурозоната, деноминирани в чуждестранна валута | Вземания на лица, пребиваващи извън еурозоната, включително от международни и наднационални институции и централни банки извън еурозоната, деноминирани в чуждестранна валута | |2.1. | Вземания от МВФ | а)Права на тираж в рамките на резервния транш (нето)Национална квота минус салда в еуро на разположение на МВФ. Сметка № 2 на МВФ (сметка в еуро за административни разходи) може да бъде включена в тази позиция или в позиция "Задължения към лица, пребиваващи извън еурозоната, деноминирани в еуро". | а)Права на тираж в рамките на резервния транш (нето)Номинална стойност, конвертиране по пазарен обменен курс в края на годината |б)Специални права на тиражПритежавани специални права на тираж (бруто) | б)Специални права на тиражНоминална стойност, конвертиране по пазарен обменен курс в края на годината |в)Други вземанияОбщи кредитни споразумения (GAB), заеми по специални кредитни споразумения, депозити в рамките на Улеснението за намаляване на бедността и стимулиране на растежа (PRGF) | в)Други вземанияНоминална стойност, конвертиране по пазарен обменен курс в края на годината |2.2. | Салда в банки и инвестиции в ценни книжа, външни заеми и други чуждестранни активи | а)Салда в банки извън еурозонатаРазплащателни сметки, срочни депозити, еднодневни депозити, обратни репо-сделки | а)Салда в банки извън еурозонатаНоминална стойност, конвертиране по пазарен обменен курс в края на годината |б)Инвестиции в ценни книжа различни от акции, дялови участия и други ценни книжа по позиция на актива "Други финансови активи" извън еурозонатаТъргуеми облигации, полици, облигации с нулев купон, книжа на паричния пазар — всичките издадени от лица, пребиваващи извън еурозоната | б)Търгуеми ценни книжаПазарна цена и пазарен обменен курс в края на година |в)Външни заеми (депозити)Заеми на и нетъргуеми ценни книжа, различни от акции, дялови участия и други ценни книжа по позиция на актива "Други финансови активи", издадени от лица, пребиваващи извън еурозоната | в)Външни заемиДепозити по номинална стойност, нетъргуеми ценни книжа по цена на придобиване; и двете конвертирани по пазарен обменен курс в края на годината |г)Други чуждестранни активиБанкноти и монети, издадени извън еурозоната | г)Други чуждестранни активиНоминална стойност, конвертиране по пазарен обменен курс в края на годината |3. | Вземания на лица, пребиваващи в еурозоната, деноминирани в чуждестранна валута | а)Ценни книжаТъргуеми облигации, полици, облигации с нулев купон, книжа на паричния пазар, различни от акции, дялови участия и други ценни книжа по позиция на актива "Други финансови активи" | а)Търгуеми ценни книжаПазарна цена и пазарен обменен курс в края на годината |б)Други вземанияНетъргуеми ценни книжа, различни от акции, дялови участия и други ценни книжа по позиция на актива "Други финансови активи", заеми, депозити, обратни репо-сделки, други заеми | б)Други вземанияДепозити по номинална стойност, нетъргуеми ценни книжа по цена на придобиване; и двете конвертирани по пазарен обменен курс в края на годината |4. | Вземания на лица, пребиваващи извън еурозоната, деноминирани в еуро | | |4.1. | Салда в банки, инвестиции в ценни книжа и заеми | а)Салда в банки извън еурозонатаРазплащателни сметки, срочни депозити, еднодневни заеми, обратни репо-сделки във връзка с управлението на ценни книжа, деноминирани в еуро | а)Салда в банки извън еурозонатаНоминална стойност |б)Инвестиции в ценни книжа, различни от акции, дялови участия и други ценни книжа по позиция на актива "Други финансови активи" извън еурозонатаТъргуеми облигации, полици, облигации с нулев купон, книжа на паричния пазар, всички издадени от лица, пребиваващи извън еурозоната | б)Търгуеми ценни книжаПазарна цена в края на годината |в)Заеми извън еурозонатаЗаеми на и нетъргуеми ценни книжа, издадени от лица, пребиваващи извън еурозоната | в)Заеми извън еурозонатаДепозити по номинална стойност, нетъргуеми ценни книжа по цена на придобиване |г)Ценни книжа, издадени от юридически лица извън еурозонатаЦенни книжа, издадени от наднационални или международни организации, например Европейската инвестиционна банка, независимо от тяхното географско местоположение | г)Ценни книжа, издадени от юридически лица извън еурозонатаПазарна цена в края на годината |4.2. | Вземания, произтичащи от кредитното улеснение по Механизма на обменните курсове II (ERM II) | Кредитиране в съответствие с условията на Механизма на обменните курсове II (ERM II) | Номинална стойност |5. | Заеми за кредитни институции от еурозоната, свързани с операции по паричната политика, деноминирани в еуро | Позиции от 5.1 до 5.5: транзакции в зависимост от съответните инструменти на паричната политика, описани в приложение I към Насоки ЕЦБ/2000/7 от 31 август 2000 г. относно инструментите и процедурите на паричната политика на Еуросистемата [1] | |5.1. | Основни операции по рефинансиране | Обичайни обратни транзакции за осигуряване на ликвидност със седмична честота и обикновено едноседмичен падеж | Номинална стойност или цена на придобиване при репо-сделка |5.2. | Дългосрочни операции по рефинансиране | Обичайни обратни транзакции за осигуряване на ликвидност с месечна честота и обикновено тримесечен падеж | Номинална стойност или цена на придобиване при репо-сделка |5.3. | Обратни операции за фино регулиране | Обратни транзакции, осъществявани ad hoc за целите на финото регулиране | Номинална стойност или цена на придобиване при репо-сделка |5.4. | Структурни обратни операции | Обратни транзакции, насочени към коригиране на структурната позиция на Еуросистемата спрямо финансовия сектор | Номинална стойност или цена на придобиване при репо-сделка |5.5. | Пределно кредитно улеснение | Улеснение за предоставяне на овърнайт ликвидност с предварително определена лихва срещу допустими активи (ликвидно улеснение с постоянен достъп) | Номинална стойност или цена на придобиване при репо-сделка |5.6. | Кредити, свързани с искания за допълнителни обезпечения | Допълнителен кредит към кредитни институции, произтичащ от нарастването на стойността на базовите активи по отношение на друг кредит за тези кредитни институции | Номинална стойност или цена на придобиване |6. | Други вземания от кредитни институции в еурозоната, деноминирани в еуро | Разплащателни сметки, срочни депозити, еднодневни депозити, обратни репо-сделки във връзка с управлението на портфейли от ценни книжа по позиция на актива "Ценни книжа на резиденти от еурозоната, деноминирани в еуро", (включително транзакции, произтичащи от трансформирането на предишни резерви в чуждестранна валута в еурозоната) и други вземания. Кореспондентски сметки при кредитни институции от еурозоната, намиращи се в друга държава-членка. Други вземания и операции, които не са свързани с операции по паричната политика на Еуросистемата. | Номинална стойност или цена на придобиване |7. | Ценни книжа на лица, пребиваващи в еурозоната, деноминирани в еуро | Търгуеми ценни книжа, различни от акции, дялови участия и други ценни книжа по позиция от актива "Други финансови активи": облигации, полици, облигации с нулев купон, пряко притежавани книжа на паричния пазар, включително държавни ценни книжа отпреди създаването на Икономическия и паричен съюз, деноминирани в еуро; дългови сертификати на ЕЦБ, закупени за целите на финото регулиране | Пазарна цена в края на годината |8. | Дълг на сектор "Държавно управление", деноминиран в еуро | Вземания от правителството отпреди създаването на Икономическия и паричен съюз (нетъргуеми ценни книжа, заеми) | Депозити/заеми по номинална стойност, нетъргуеми ценни книжа по цена на придобиване |9. | Вътрешни за Еуросистемата вземания | | |9.1. | Вземания, свързани със записи на заповед, обезпечаващи издаването на дългови сертификати от ЕЦБ | Позиция само в баланса на ЕЦБ. Записи на заповед, издадени от НЦБ във връзка със споразумението за взаимно обезпечаване при издаване на дългови сертификати от ЕЦБ | Номинална стойност |9.2. | Вземания във връзка с разпределянето на еуробанкноти в рамките на Еуросистемата | Вземания, свързани с емисията на банкноти от ЕЦБ, съгласно Решение ECB/2001/15 от 6 декември 2001 г. относно емитирането на еуробанкноти [2] | Номинална стойност |9.3. | Други вземания в рамките на Еуросистемата (нето) | Нетно състояние на следните подпозиции: | |а)Нетни вземания, произтичащи от салдата по сметките в TARGET и кореспондиращите сметки на НЦБ, т.е. нетната стойност на вземанията и задълженията (виж също позиция от пасива "Други задължения в рамките на Eуросистемата (нето)" | а)Номинална стойност |б)Други вътрешни за Eуросистемата вземания, които могат да възникнат, включително междинно разпределяне на дохода на ЕЦБ от еуробанкноти между НЦБ | б)Номинална стойност |10. | Позиции в процес на сетълмент | Салда по сетълмент сметки (вземания), включително чекове в процес на осребряване | Номинална стойност |11. | Други активи | | |11.1. | Монети от еурозоната | Еуромонети | Номинална стойност |11.2. | Материални и нематериални дълготрайни активи | Земя и сгради, обзавеждане и оборудване (включително компютърно оборудване), софтуер | Цена на придобиване минус амортизация Амортизацията е системно разпределяне на амортизируемата стойност на актива през неговия полезен живот. Полезният живот е периодът, по време на който се очаква даден дълготраен актив да бъде на разположение за употреба от стопанския субект. Полезният живот на отделни материални дълготрайни активи може да бъде преразглеждан системно, ако очакванията се различават от предишните оценки. Големите активи могат да обхващат компоненти с различен полезен живот. Животът на такива компоненти трябва да се оценява индивидуално. Капитализиране на разходите: ограничено (под 10000 еуро без ДДС: не се капитализират) |11.3. | Други финансови активи | Капиталови инструменти, дялови участия и инвестиции в дъщерни дружества.Ценни книжа, държани в целеви портфейлДълготрайни финансови активиОбратни репо-сделки с кредитни институции във връзка с управлението на портфейли от ценни книжа по тази позиция | а)Търгуеми капиталови инструментиПазарна стойностб)Дялово участие и неликвидни акцииЦена на придобиване, подлежаща на обезценкав)Инвестиции в дъщерни дружества или значително участиеНетна стойност на активаг)Търгуеми ценни книжаПазарна стойностд)Нетъргуеми ценни книжаЦена на придобиванеe)Дълготрайни финансови активиЦена на придобиване, подлежаща на обезценкаПремиите/отстъпките се амортизират. За капиталовите инструменти подробните правила са описани в чл. 10 от настоящото решение |11.4. | Разлики от преоценка на задбалансови инструменти | Резултати от преоценка на валутни форуърди, валутни суапове, лихвени суапове, споразумения за лихвен форуърд, форуърдни транзакции с ценни книжа, валутни спот транзакции от датата на сделката до датата на сетълмента | Нетна позиция между форуърд и спот по пазарен обменен курс |11.5. | Начисления и разходи за бъдещи периоди | Доход, който все още не е дължим, но може да бъде отнесен към отчетния период. Разходи за бъдещи периоди и платени начислени лихви [3] | Номинална стойност, чуждестранна валута, конвертирана по пазарен курс |11.6. | Други | а)Аванси, заеми, други второстепенни показатели. Заеми на доверителна основа. | а)Номинална стойност/цена на придобиване |б)Инвестиции, свързани с депозити в злато на клиенти. | б)Пазарната стойност |в)Нетни пенсионни активи | в)Съгласно член 22, параграф 3. |12 | Загуба за годината | | Номинална стойност |ПАСИВИПозиция от баланса | Категоризиране на съдържанието на позициите от баланса | Принцип на оценка |1. | Банкноти в обращение | Еуробанкноти, емитирани от ЕЦБ в съответствие с Решение ЕЦБ/2001/15 | Номинална стойност |2. | Задължения към кредитни институции от еурозоната, свързани с операции по паричната политика, деноминирани в еуро | Позиции 2.1, 2.2, 2.3 и 2.5: депозити в еуро, както са описани в приложение I към Насоки ЕЦБ/2000/7 | |2.1. | Разплащателни сметки (покриващи системата за минимални резерви) | Сметки в еуро на кредитни институции, включени в списъка на финансовите институции, към които се прилагат изисквания за поддържане на минимални резерви съгласно Устава. Тази позиция съдържа главно сметки, използвани за поддържане на минимални резерви | Номинална стойност |2.2. | Депозитно улеснение | Овърнайт депозити с предварително определена лихва (ликвидно улеснение с постоянен достъп) | Номинална стойност |2.3. | Срочни депозити | Инкасиране с цел изтегляне на ликвидност при операции за фино регулиране | Номинална стойност |2.4. | Обратни операции за фино регулиране | Транзакции, свързани с паричната политика и насочени към изтегляне на ликвидност | Номинална стойност или цена на придобиване при репо сделка |2.5. | Депозити, свързани с искания за допълнителни обезпечения | Депозити на кредитни институции, произтичащи от намаляване стойността на базовите активи по отношение на кредити за тези кредитни институции | Номинална стойност |3. | Други задължения към кредитни институции от еурозоната, деноминирани в еуро | Репо-сделки, свързани с едновременни обратни репо-сделки за управление на портфейли от ценни книжа по позиция от актива "Ценни книжа на лица, пребиваващи в еурозоната, деноминирани в еуро". Други операции, които не са свързани с операциите по паричната политика на Еуросистемата. Не се включват разплащателни сметки на кредитни институции | Номинална стойност или цена на придобиване при репо сделка |4. | Издадени дългови сертификати на ЕЦБ | Позицията само в баланса на ЕЦБ Дългови сертификати, както са описани в приложение I към Насоки ЕЦБ/2000/7 Сконтови книжа, издадени с цел изтегляне на ликвидността | Номинална стойност |5. | Задължения към други лица, пребиваващи в еурозоната, деноминирани в еуро | | |5.1. | Сектор "Държавно управление" | Разплащателни сметки, срочни депозити, депозити платими при поискване | Номинална стойност |5.2. | Други задължения | Разплащателни сметки на персонала, дружества и клиенти, включително финансови институции, които са освободени от задължението да поддържат минимални резерви — виж позиция 2.1 от пасива) и т.н.; срочни депозити, депозити платими при поискване | Номинална стойност |6. | Задължения към лица, пребиваващи извън еурозоната, деноминирани в еуро | Разплащателни сметки, срочни депозити, депозити на виждане, включително сметки за разплащания и сметки за целите на управлението на резервите: на други банки, централни банки, международни/наднационални институции, включително Комисията на Европейските общности; разплащателни сметки на други вложители. Репо-сделки, свързани с едновременни обратни репо-сделки за управление на ценни книжа, деноминирани в еуро. Салда по сметки в TARGET на централни банки на държави-членки, които не са приели еурото | Номинална стойност или цена на придобиване при репо сделка |7. | Задължения към лица, пребиваващи в еурозоната, деноминирани в чуждестранна валута | Разплащателни сметки, задължения по репо-сделки; обикновено инвестиционни транзакции с използване на активи в чуждестранна валута или злато | Номинална стойност, конвертиране по пазарен валутен курс в края на годината |8. | Задължения към лица, пребиваващи извън еурозоната, деноминирани в чуждестранна валута | | |8.1. | Депозити, салда и други задължения | Разплащателни сметки. Задължения по репо-сделки; обикновено инвестиционни сделки с използване на активи в чуждестранна валута или злато | Номинална стойност, конвертиране по пазарен обменен курс в края на годината |8.2 | Задължения, произтичащи от кредитното улеснение по Механизма на обменните курсове II (ERM II) | Получени заеми в съответствие с условията на Механизма на обменните курсове II (ERM II) | Номинална стойност, конвертиране по пазарен обменен курс в края на годината |9. | Кореспондираща позиция на специални права на тираж, предоставени от МВФ | Деноминирана в СПТ позиция, показваща сумата в СПТ, която първоначално е предоставена на съответната страна/НЦБ | Номинална стойност, конвертиране по пазарен валутен курс в края на годината |10. | Вътрешни за Еуросистемата задължения | | |10.1. | Задължения, еквивалентни на прехвърляне на валутни резерви | Позиция само в баланса на ЕЦБ (деноминирана в еуро) | Номинална стойност |10.2. | Други задължения в рамките на Еуросистемата (нето) | Нетно състояние на следните подпозиции: | |а)Нетни задължения, произтичащи от салдата по сметките в TARGET и кореспондентските сметки на НЦБ, т.е. нетната стойност на вземанията и задълженията — виж също позицията от актива "Други вземания в рамките на Еуросистемата (нето)" | а)Номинална стойност |б)Други вътрешни за Еуросистемата вземания, които могат да възникнат, включително междинно разпределяне на дохода на ЕЦБ от еуробанкноти за НЦБ | б)Номинална стойност |11. | Позиции в процес на сетълмент | Салда по сетълмент сметките (задължения), включително размера на незавършения сетълмент по джиро преводи | Номинална стойност |12. | Други задължения | | |12.1 | Разлики от преоценка на задбалансови инструменти | Резултати от преоценка на валутни форуърди, валутни суапове, лихвени суапове, споразумения за лихвен форуърд, форуърдни транзакции с ценни книжа, валутни спот транзакции от датата на сделката до датата на сетълмента | Нетна позиция между форуърд и спот, по пазарен обменен курс |12.2. | Начисления и приходи за бъдещи периоди | Разходи, които стават дължими през бъдещ период, но са свързани с отчетния период. Доходи получени през отчетния период, но свързани с бъдещ период | Номинална стойност, чуждестранна валута, конвертирана по пазарен курс |12.3. | Други | а)Данъчни временни сметки. Сметки за обезпечаване на кредити или гаранции (в чуждестранна валута). Репо-сделки с кредитни институции във връзка с едновременни обратни репо-сделки за управление на портфейли от ценни книжа към позиция от актива "Други финансови активи". Задължителни депозити извън депозитите по резервите. Други второстепенни позиции. Задължения на доверителна основа. | а)Номинална стойност или цена на придобиване при репо-сделка |б)Депозити на клиенти в злато. | б)Пазарна стойност |в)Нетни пенсионни задължения. | в)Съгласно член 22, параграф 3. |13. | Провизии | За валутнен риск, лихвен риск и рискове свързани с промяна в цената на златото, а също и за други цели, например очаквани бъдещи разходи и вноски съгласно член 49.2 от Устава по отношение на централни банки на държави-членки, за които дерогацията е била отменена. | Цена на придобиване/номинална стойност |14. | Сметки за преоценка | а)Сметки за преоценка, свързани с движението на цените на злато, всякакви видове ценни книжа, деноминирани в еуро, за всякакъв вид ценни книжа, деноминирани в чуждестранна валута, за опции; разлики от пазарна оценка, свързани с деривати за лихвен риск; сметки за преоценка, свързани с движението на валутните курсове за всяка притежавана нетна валутна позиция, включително валутни суапове/форуърди и СПТ.б)Специални сметки за преоценка, свързани с вноските съгласно член 49.2 от Устава по отношение на централни банки на държави-членки, за които дерогацията е била отменена — виж член 11, параграф 2. | Разлика от преоценка между средната цена на придобиване и пазарната стойност, конвертирана по пазарен обменен курс |15. | Капитал и резерви | | |15.1. | Капитал | Внесен капитал | Номинална стойност |15.2. | Резерви | Законови резерви съгласно член 33 от Устава и вноски в съответствие с член 49.2 от Устава по отношение на централни банки на държави-членки, за които дерогацията е била отменена | Номинална стойност |16. | Печалба за годината | | Номинална стойност |[1] ОВ L 310, 11.12.2000 г., стр. 1.[2] ОВ L 337, 20.12.2001 г., стр. 52.[3] Т.е. начислена лихва, закупена заедно с ценните книжа.--------------------------------------------------20061110ПРИЛОЖЕНИЕ IIГодишен баланс на EЦБ(Млн. еуро) [1] |Активи | Отчетна година | Предходна година | Пасиви | Отчетна година | Предходна година |1.Злато и вземания в злато2.Вземания от лица, пребиваващи извън еурозоната, деноминирани в чуждестранна валута2.1.Вземания от МВФ2.2.Салда в банки и инвестиции в ценни книжа, външни заеми и други чуждестранни активи3.Вземания от лица, пребиваващи в еурозоната, деноминирани в чуждестранна валута4.Вземания от лица, пребиваващи извън еурозоната, деноминирани в еуро4.1.Салда в банки, инвестиции в ценни книжа и заеми4.2.Вземания, произтичащи от кредитното улеснение по Механизма на обменните курсове II (ERM II)5.Заеми за кредитни институции от еурозоната, свързани с операции по паричната политика, деноминирани в еуро5.1.Основни операции по рефинансиране5.2.Дългосрочни операции по рефинансиране5.3.Обратни операции за фино регулиране5.4.Структурни обратни операции5.5.Пределно кредитно улеснение (marginal lending facility)5.6.Кредити, свързани с искания за допълнителни обезпечения (margin calls)6.Други вземания от кредитни институции от еурозоната, деноминирани в еуро7.Ценни книжа на лица, пребиваващи в еурозоната, деноминирани в еуро8.Дълг на сектор "Държавно управление", деноминиран в еуро9.Вътрешни за Еуросистемата вземания9.1.Вземания, свързани със записи на заповед, обезпечаващи издаването от ЕЦБ на дългови сертификати9.2.Вземания във връзка с разпределянето на еуробанкноти в рамките на Еуросистемата9.3.Други вземания в рамките на Еуросистемата (нето)10.Позиции в процес на сетълмент11.Други активи11.1.Монети от еурозоната11.2.Материални и нематериални дълготрайни активи11.3.Други финансови активи11.4.Разлики от преоценка на задбалансови инструменти11.5.Начисления и разходи за бъдещи периоди11.6.Други12.Загуба за годината | | | 1.Банкноти в обращение2.Задължения към кредитни институции от еурозоната, свързани с операции по паричната политика, деноминирани в еуро2.1.Разплащателни сметки, покриващи системата за минимални резерви2.2.Депозитно улеснение2.3.Срочни депозити2.4.Обратни операции за фино регулиране2.5.Депозити, свързани с искания за допълнителни обезпечения (margin calls)3.Други задължения към кредитни институции от еурозоната, деноминирани в еуро4.Издадени дългови сертификати на ЕЦБ5.Задължения към други лица, пребиваващи в еурозоната, деноминирани в еуро5.1.Сектор "Държавно управление"5.2.Други задължения6.Задължения към лица, пребиваващи извън еурозоната, деноминирани в еуро7.Задължения към лица, пребиваващи в еурозоната, деноминирани в чуждестранна валута8.Задължения към лица, пребиваващи извън еурозоната, деноминирани в чуждестранна валута8.1.Депозити, салда и други задължения8.2.Задължения, произтичащи от кредитното улеснение по Механизма на обменните курсове II (ERM II)9.Кореспондираща позиция на специалните права на тираж, предоставени от МВФ10.Вътрешни за Еуросистемата задължения10.1.Задължения, еквивалентни на прехвърляне на валутни резерви10.2.Други задължения в рамките на Еуросистемата (нето)11.Позиции в процес на сетълмент12.Други задължения12.1.Разлики от преоценка на задбалансови инструменти12.2.Начисления и приходи за бъдещи периоди12.3.Други13.Провизии14.Сметки за преоценка15.Капитал и резерви15.1.Капитал15.2.Резерви16.Печалба за годината | | |Общо активи | | | Общо пасиви | | |[1] Като алтернатива ЕЦБ може да публикува точните суми в еуро или суми, закръглени по различен начин.--------------------------------------------------20061110ПРИЛОЖЕНИЕ IIIПУБЛИКУВАН ОТЧЕТ ЗА ПРИХОДИТЕ И РАЗХОДИТЕ НА ЕЦБ(Млн. EUR) [1] |Отчет за приходите и разходите към 31 декември… | Отчетна година | Предходна година |1.1.1. | Приходи от лихви по валутните резерви | | |1.1.2. | Приходи от лихви във връзка с разпределянето на еуробанкноти в рамките на Еуросистемата | | |1.1.3. | Други приходи от лихви | | |1.1. | Лихвени приходи | | |1.2.1. | Олихвяване на вземания на националните централни банки във връзка с прехвърлянето на валутни резерви | | |1.2.2. | Други разходи за лихви | | |1.2. | Разходи за лихви | | |1. | Нетен доход от лихви | | |2.1. | Реализирани печалби/загуби от финансови операции | | |2.2. | Намаляване стойността на финансови активи и позиции | | |2.3. | Прехвърляне към/от провизии за валутен и ценови риск | | |2. | Нетен резултат от финансови операции, намаляване на стойността и провизии за рискове | | |3.1. | Приходи от такси и комисионни | | |3.2. | Разходи за такси и комисионни | | |3. | Нетни доходи от/разходи за такси и комисионни [2] | | |4. | Доход от акции и дялови участия | | |5. | Други приходи | | |Всичко приходи, нето | | |6. | Разходи за персонала [3] | | |7. | Административни разходи [3] | | |8. | Амортизация на дълготрайни материални и нематериални активи | | |9. | Услуги по производство на банкноти [4] | | |10. | Други разходи | | |(Загуба)/печалба за годината | | |[1] ЕЦБ може да публикува като алтернатива точните суми в еуро или суми, закръглени по различен начин.[2] Разбивките в приходите и разходите могат да се представят и като обяснителни бележки към годишните отчети.[3] Включително административните разпоредби.[4] Тази позиция се използва при аутсорсване на производство на банкноти (за разходите по услугите, извършени от външни дружества, ангажирани с производството на банкноти от името на централните банки). Препоръчва се разходите, понесени във връзка с емитирането на еуробанкноти, да се отнасят в отчета за приходите и разходите при тяхното фактуриране или възникване; виж също Насоки ЕЦБ/2006/16.--------------------------------------------------20061110ПРИЛОЖЕНИЕ IVТАБЛИЦАТА НА СЪОТВЕТСТВИЕТОРешение ЕЦБ/2002/11 | Настоящото решение |— | Член 7 |Член 7 | Член 8 |Член 8 | Член 9 |Член 9 | Член 10 |Член 10 | Член 11 |Член 11 | Член 12 |Член 12 | Член 13 |Член 13 | Член 14 |Член 14 | Член 15 |Член 15 | Член 16 |Член 16 | Член 17 |Член 17 | Член 18 |Член 18 | Член 19 |— | Член 20 |Член 19 | Член 21 |Член 20 | Член 22 |Член 21 | Член 23 |Член 22 | Член 24 |--------------------------------------------------


title: Решение на Европейския парламент от 5 май 2010 година относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2008 година

text:
               25.9.2010

               BG

               Официален вестник на Европейския съюз

               L 252/196

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2008 година
   (2010/542/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската фондация за подобряване на условията на живот и труд за финансовата 2008 година,
   като взе предвид доклада на Сметната палата относно годишните отчети на Европейската фондация за подобряване на условията на живот и труд за финансовата 2008 година, придружен от отговорите на Фондацията (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (3), и по-специално член 16 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по заетост и социални въпроси (A7-0088/2010),

               1.

               Освобождава от отговорност директора на Европейската фондация за подобряване на условията на живот и труд във връзка с изпълнението на бюджета на Фондацията за финансовата 2008 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската фондация за подобряване на условията на живот и труд, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 142.

      (2)  ОВ L 248, 16.9.2002 г., стр. 1.

      (3)  ОВ L 139, 30.5.1975 г., стр. 1.

      (4)  ОВ L 357, 31.12.2002 г., стр. 72.
    ---documentbreak---

               25.9.2010

               BG

               Официален вестник на Европейския съюз

               L 252/198

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 5 май 2010 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2008 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската фондация за подобряване на условията на живот и труд за финансовата 2008 година,
   като взе предвид доклада на Сметната палата относно годишните отчети на Европейската фондация за подобряване на условията на живот и труд за финансовата 2008 година, придружен от отговорите на Фондацията (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (3), и по-специално член 16 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по заетост и социални въпроси (A7-0088/2010),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2008 година са надеждни и точни и че свързаните с тях операции са законосъобразни и редовни;

               Б.

               като има предвид, че на 23 април 2009 г. Парламентът освободи директора на Европейската фондация за подобряване на условията на живот и труд от отговорност във връзка с изпълнението на бюджета на Фондацията за финансовата 2007 г. (5) и че в резолюцията, придружаваща решението за освобождаване от отговорност, Парламентът, наред с другото:

                           —

                           изразява съжаление, че през 2007 г., както и през 2006 г. Сметната палата откри слабости в процедурите за набиране на персонал; по-специално Сметната палата отново констатира случай, при който критериите за подбор не са били определени в съответствие с обявлението за незаета длъжност,

                           —

                           изразява загриженост, че по отношение на три процедури за възлагане на обществени поръчки Сметната палата е констатирала следните нередности:

                                       а)

                                       процедурата за финансова оценка по отношение на даден договор не е ясно описана в тръжната документация;

                                       б)

                                       критериите за подбор не позволяват точна оценка на финансовите възможности на кандидатите,

               1.

               Изразява своето задоволство, че Сметната палата обяви годишните отчети на агенцията за финансовата 2008 година за законосъобразни и редовни.

      Изпълнение

               2.

               Отбелязва, че през 2007 г. беше направена последваща оценка на работната програма за периода 2001—2004 г. с оглед определяне на въздействието, добавената стойност и ефективността на Фондацията; приветства Фондацията за това, че при извършването на тази оценка е показала ефективно постигане на планираните резултати; освен това констатира, че новите данни, включени в поръчаната от Комисията през 2009 г. оценка на агенциите, показват, че и през 2008 г. Фондацията е постигнала ефективно заложените резултати.

               3.

               Приветства Фондацията за започването на друга последваща оценка на работната програма за периода 2005—2008 г.; във връзка с това призовава Фондацията да информира Парламента за резултатите от тази оценка, за да може последният да определи по-добре въздействието, добавената стойност и ефективността на Фондацията за този конкретен период.

               4.

               Изисква освен това Фондацията да представи под формата на таблица, приложена към следващия доклад на Сметната палата, съпоставка между резултатите, постигнати през разглежданата година за освобождаване от отговорност, и тези, постигнати в рамките на предходната финансова година, с цел да се даде възможност на органа по освобождаване от отговорност да направи по-добра оценка на резултатите от дейността на Фондацията през две последователни години.

      Оперативни разходи, пренесени за следваща година

               5.

               Отбелязва, че според Сметната палата пренесената сума е представлявала над 55 % от бюджетните кредити (т.е. 4 900 000 EUR) за финансовата 2008 година; все пак отбелязва отговора на Фондацията, която декларира, че има слабости, но че те са по-малко (10 %) от това, което Сметната палата твърди, защото още на етапа на изготвяне на годишната програма на Фондацията е бил заложен пренос на сума към следващата година в размер на 45 % от дял 3, налагащ се от продължителността на договорите за обучение и графика за плащания на Фондацията; все пак подчертава, че това положение показва слабости в планирането и графика на оперативните дейности на Фондацията и е в противоречие с принципа на ежегодност; във връзка с това изисква от Фондацията да вземе мерки с цел избягване на тази ситуация в бъдеще и да информира за това органа по освобождаването от отговорност във връзка с изпълнението на бюджета.

      Бюджетни трансфери без подкрепящи документи

               6.

               Отбелязва констатацията на Сметната палата, че някои бюджетни трансфери не са били достатъчно обосновани, като не е предоставена никаква оценка на потребностите и административният съвет не е бил информиран за тях; все пак приветства Фондацията за това, че сега е отстранила тази слабост.

      Процедури за възлагане на обществени поръчки

               7.

               Призовава Фондацията да се стреми да подобри контрола върху сключваните от нея договори, както и планирането на тръжните процедури, като инициира новите процедури значително време преди приключването на съответните договори; в тази връзка подчертава факта, че Сметната палата е споменала, че в два случая Фондацията неправомерно е удължила продължителността на договори след максимално позволения срок, а в друг случай не е обосновала процедура на договаряне.

      Човешки ресурси

               8.

               Призовава ръководството на Фондацията да предприеме мерки, в рамките на своята политика за управление на персонала и при спазване на задълженията за изпълнение на бюджета, да предвиди по-добре напусканията на служители на ключови позиции.

               9.

               Призовава Фондацията да посочи по прозрачен начин в годишния отчет за дейността броя на служителите, включително договорно наетите (87 служители).

               10.

               Приветства Фондацията за това, че през 2008 г. е приела процедури по набиране на персонал, съобразени с препоръките на Сметната палата от последните две години; по-специално констатира, че Сметната палата вече не е открила слабости в процедурите по набиране на персонал (например по отношение на критериите за подбор), които преди не гарантираха прозрачни и недискриминационни процедури.

      Вътрешен одит

               11.

               Изразява загриженост във връзка с факта, че финансовите отчети на Фондацията за 2008 г. са с незадоволително качество и съдържат несъответствия спрямо отчетите за 2007 г. и във връзка с това при извършването на одита по отношение на тях се е наложило да бъдат приложени значителни корекции; отбелязва, че това положение се обяснява с факта, че за приключването на отчетите за 2008 г. Фондацията е трябвало да наеме временен служител на краткосрочен договор и че освен това не е осигурено подходящо прехвърляне на функциите между двамата счетоводители; следователно изисква от Фондацията да избягва подобни ситуации в бъдеще.

               12.

               Признава, че от 2006 г. досега са изпълнени 26 от общо 54-те препоръки на службата за вътрешен одит; отбелязва, че от 28-те препоръки, които все още не са изпълнени, 8 се считат за „много важни“; по-специално настоятелно призовава Фондацията да въведе останалите стандарти за вътрешен контрол (например делегиране на правомощия за финансовите участници), да продължи прилагането на други стандарти за вътрешен контрол (например ефективна координация на системата за вътрешен контрол и привеждане на процедурите за възлагане на обществени поръчки в съответствие с Финансовия регламент и правилника за неговото прилагане) и въвеждане на ефективна система за планиране и наблюдение (например чрез създаване на система за оценка на риска във връзка с дейностите на Фондацията, внедряване на методология, основана на дейностите, както и контрол върху средствата на информационните технологии).

               13.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 5 май 2010 г. (6) относно резултатите от дейността, финансовото управление и контрола на агенциите.

      (1)  ОВ C 304, 15.12.2009 г., стр. 142.

      (2)  ОВ L 248, 16.9.2002 г., стр. 1.

      (3)  ОВ L 139, 30.5.1975 г., стр. 1.

      (4)  ОВ L 357, 31.12.2002 г., стр. 72.

      (5)  ОВ L 255, 26.9.2009 г., стр. 190.

      (6)  Приети текстове, P7_TA(2010)0139 (вж. стр. 241 от настоящия брой на Официален вестник).


title: Решение 2009/936/ПВР на Съвета от 30 ноември 2009 година за приемане на правилата за прилагане към аналитичните работни досиета на Европол

text:
               11.12.2009

               BG

               Официален вестник на Европейския съюз

               L 325/14

      РЕШЕНИЕ 2009/936/ПВР НА СЪВЕТА

   от 30 ноември 2009 година
   за приемане на правилата за прилагане към аналитичните работни досиета на Европол
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2009/371/ПВР на Съвета от 6 април 2009 г. за създаване на Европейска полицейска служба (ЕВРОПОЛ) (1) („Решението за Европол“), и по-специално член 14, параграф 1 и член 59, параграф 1, буква б) от него,
   като взе предвид Конвенцията за защита на лицата при автоматизирана обработка на лични данни, приета от Съвета на Европа на 28 януари 1981 г.,
   като взе предвид Препоръка № R(87)15 на Комитета на министрите относно използването на лични данни в полицейския сектор, приета от Съвета на Европа на 17 септември 1987 г.,
   като взе предвид представения от управителния съвет проект на правила за прилагане към аналитичните работни досиета на Европол,
   като взе предвид становището на Европейския парламент,
   като има предвид, че Съветът следва да приеме, с квалифицирано мнозинство, след консултация с Европейския парламент, правила за прилагане към аналитичните работни досиета на Европол, (наричани по-нататък „правилата“),
   РЕШИ:
   ГЛАВА I

      ОБЩИ ПРИНЦИПИ

   Член 1
   Определения
   За целите на настоящите правила:

               а)

               „лични данни“ е всяка информация, свързана с физическо лице с установена или установяема самоличност; лице с установяема самоличност е лице, чиято самоличност може да се установи пряко или косвено, по-специално по идентификационен номер или по един или повече фактори, специфични за неговата физическа, физиологична, психическа, икономическа, културна или социална самоличност,

               б)

               „аналитично работно досие“ е досие, открито с цел анализ, както е посочено в член 14, параграф 1 от Решението за Европол;

               в)

               „анализ“ е събирането, обработването или използването на данни с цел подпомагане на наказателни разследвания, в съответствие с член 14, параграф 2 от Решението за Европол;

               г)

               „участници в група за анализ“ са анализаторите и други служители на Европол, определени от директора, както и служители за връзка и/или експерти от държавите-членки, които предоставят информацията или са заинтересовани от анализа по смисъла на член 14, параграф 4 от Решението за Европол;

               д)

               „обработване на лични данни“ или „обработване“ е всяка операция или съвкупност от операции, които се осъществяват със или без автоматични средства по отношение на лични данни, като събиране, записване, организиране, съхраняване, адаптиране, или изменение, извличане, справка, използване, разкриване чрез предаване, разпространяване или предоставяне по друг начин, подреждане или комбиниране, блокиране, заличаване или унищожаване.

         Член 2
   Приложно поле
   Правилата, установени в настоящото решение, се прилагат към обработването на данни за целите на анализа, както е посочено в член 14, параграф 1 от Решението за Европол.
   Член 3
   Данни, предоставяни за целите на анализа
   1.   В съответствие с член 8, параграф 2 и член 14, параграф 3 от Решението за Европол, данни, предоставени за целите на анализа се съобщават в структурирана или в неструктурирана форма от националните звена или в зависимост от степента им на спешност, могат да бъдат насочвани директно от компетентните органи към Европол за включване в аналитичното работно досие. Държавите-членки, които предоставят данните, нотифицират Европол за какви цели те се предоставят и за всякакви ограничения за тяхното ползване, заличаване или унищожаване, включително за възможните ограничения на достъпа в общ или специфичен аспект. Държавите-членки могат също така да информират Европол за всякакви такива ограничения на по-късен етап.
   Европол гарантира, че трети страни, предоставящи такива данни, нотифицират Европол за какви цели те се предоставят и за всякакви ограничения за тяхното ползване.
   След получаването на такива данни се определя възможно най-скоро до каква степен те ще бъдат въведени в специално досие.
   2.   В съответствие с член 29, параграф 1 от Решението за Европол, данните посочени в параграф 1, остават под отговорността на държавата-членка, която ги е предоставила и се подчиняват на националното законодателство на тази държава-членка докато бъдат включени в някое аналитично работно досие. Това не засяга отговорността на Европол за данните, както е посочено във втора и трета алинея.
   Европол отговаря за осигуряването достъп до такива данни да имат само държавите-членки, които са ги предоставили, или анализаторите и другите служители на Европол, определени от директора, в съответствие с член 14, параграф 2, буква а) от Решението за Европол, с цел определяне дали данните могат да бъдат включени в някое аналитично работно досие.
   Ако след извършване на оценка на предоставените данни Европол има основание да смята, че те са неточни или вече не са актуални, той информира за това държавата-членка, която ги е предоставила.
   3.   Данните, които след оценяването не са избрани за включване в някое аналитично работно досие, както и за всички досиета и документи на хартиен носител, които съдържат включени в такова досие данни, остават под отговорността на държавата-членка, която ги е предоставила съгласно член 29, параграф 1 от Решението за Европол и се подчиняват на националното ѝ законодателство. Това не засяга отговорността на Европол, посочена в Решението за Европол.
   Европол отговаря за осигуряването данните, досиета и документи на хартиен носител, посочени в първа алинея, да се съхраняват отделно от аналитичните работни досиета и достъп до тях да имат само държавите-членки, които са предоставили данните, или анализаторите и другите служители на Европол, определени от директора, в съответствие с член 14, параграф 2, буква а) от Решението за Европол, с цел:

               а)

               тяхното по-късно включване в аналитично работно досие;

               б)

               проверяване дали данните, вече включени в някое аналитично работно досие, са точни и релевантни; или

               в)

               проверяване дали са изпълнени изискванията, които се съдържат в настоящите правила или в Решението за Европол.

         Достъп до такива данни може да бъде получен и в интерес на субекта на данни, който трябва да бъде защитен. В този случай данните могат да се използват само със съгласието на съответното физическо лице.
   Такива данни, досиета и документи на хартиен носител се връщат на държавата-членка, която ги е предоставила, или се заличават или унищожават, когато повече не са необходими за посочените в настоящия член цели. Във всеки случай те трябва да бъдат заличени или унищожени след като аналитичното работно досие е затворено.
   4.   Когато посочените в параграф 1 данни са предоставени от трета страна, Европол отговаря за осигуряването определените в настоящия член принципи да се прилагат за такива данни съгласно правилата, установени в съответствие с член 26 от Решението за Европол.
   Член 4
   Обработване на данни
   1.   Когато е необходимо за постигането на целта, установена в член 3 от Решението за Европол, личните данни, посочени в членове 5 и 6 от настоящите правила, могат да бъдат обработвани от Европол дотолкова че да бъдат адекватни, точни, релевантни и не прекалено подробни с оглед на целта на аналитичното работно досие, в което са включени, и при условие че се съхраняват за срок не по-дълъг от необходимия за тази цел. Необходимостта от продължаване съхраняването на данните за целите на аналитичното работно досие се преглежда редовно в съответствие с член 7 от настоящите правила и член 20 от Решението за Европол.
   2.   Всяка държава-членка, която участва в аналитичен проект, решава в съответствие с националното си законодателство до каква степен може да предоставя такива данни, както е посочено в член 14, параграф 3 от Решението за Европол.
   Член 5
   Заповеди за отваряне на аналитични работни досиета
   1.   Във всяка заповед за отваряне на аналитично работно досие, както е посочено в член 16 от Решението за Европол, директорът определя кои категории данни от изброените в член 6 от настоящите правила се считат за необходими за целите на съответното аналитично работно досие.
   2.   В заповедта, посочена в параграф 1, директорът определя също така дали данни, разкриващи расов или етнически произход, политически възгледи, религиозни или философски убеждения или членство в синдикални организации и данни относно здравето и сексуалния живот, трябва да бъдат включени в аналитичното работно досие в изброените в член 6 категории и защо тези данни се считат за строго необходими за целите на съответното аналитично работно досие. Такива данни могат да се обработват само когато допълват други лични данни, които вече са въведени в това досие.
   Когато посочените в първа алинея данни се отнасят до категориите лица, посочени в член 6, параграфи 3—6, в заповедта за отваряне на досието трябва да бъдат включени конкретните основания за искането на такива данни и те се обработват само по изричното искане на две или повече държави-членки, които участват в аналитичен проект. Съответните данни се заличават, когато вече не са необходими за целите, за които са били съхранявани.
   3.   Заповедите за отваряне на аналитично работно досие, включително последващи изменения в него, се изготвят в съответствие с процедурата, уредена в член 16 от Решението за Европол.
   Член 6
   Лични данни в аналитичните работни досиета
   1.   Когато лични данни се съхраняват в аналитичните работни досиета се прилага бележка, която посочва категориите лица, относно които се съхраняват данните.
   2.   Следните категории лични данни, включително свързаните с тях административни данни, могат да бъдат обработвани за категориите лица, посочени в член 14, параграф 1, буква а) от Решението за Европол:

               а)

               Лични данни:

                           1.

                           Настоящо и предишно фамилно име

                           2.

                           Настоящо и предишно собствено име

                           3.

                           Моминско име

                           4.

                           Бащино име (когато е необходимо с цел установяване на самоличността)

                           5.

                           Майчино име (когато е необходимо с цел установяване на самоличността)

                           6.

                           Пол

                           7.

                           Дата на раждане

                           8.

                           Място на раждане

                           9.

                           Гражданство

                           10.

                           Семейно положение

                           11.

                           Псевдоним

                           12.

                           Прякор

                           13.

                           Прието или фалшиво име

                           14.

                           Настоящо и предишно място на пребиваване и/или местоживеене

               б)

               Физическо описание:

                           1.

                           Физическо описание:

                           2.

                           Отличителни характеристики (родилни белези/белези от рани/татуировки и т.н.)

               в)

               Средства за установяване на самоличността:

                           1.

                           Документи за самоличност/свидетелство за управление на моторно превозно средство

                           2.

                           Номера на националната лична карта/паспорт

                           3.

                           Национален идентификационен номер/социално-осигурителен номер, ако има такъв

                           4.

                           Визуално изображение и друга информация за външния вид

                           5.

                           Криминалистична информация за установяване на самоличността, като пръстови отпечатъци, ДНК профил (от некодиращата част на ДНК), гласов профил, кръвна група, дентална информация

               г)

               Професия и умения:

                           1.

                           Настоящо работно място и професия

                           2.

                           Предишно работно място и професия

                           3.

                           Образование (училище/университет/професионално)

                           4.

                           Квалификации

                           5.

                           Умения и други области на познание (езици/други)

               д)

               Икономическа и финансова информация:

                           1.

                           Финансови данни (банкови сметки и кодове, кредитни карти и т.н.)

                           2.

                           Парични активи

                           3.

                           Акции/дялове/други активи

                           4.

                           Данни за недвижимо имущество

                           5.

                           Връзки с дружества

                           6.

                           Банкови и кредитни контакти

                           7.

                           Данъчно състояние

                           8.

                           Друга информация, която разкрива как лицето управлява финансовите си дела

               е)

               Данни за поведението:

                           1.

                           Начин на живот (например стандарт над финансовите възможности) и установени навици

                           2.

                           Движения

                           3.

                           Често посещавани места

                           4.

                           Оръжия и други опасни инструменти

                           5.

                           Оценяване на опасността

                           6.

                           Конкретни рискове като вероятност за бягство, използване на двойни агенти, връзки с правоприлагащия персонал

                           7.

                           Черти на характера и профил, свързани с престъпността

                           8.

                           Зависимост от наркотици

               ж)

               Лица за контакт и съучастници, включително тип и естество на контакта или участието

               з)

               Използвани средства за комуникация, като телефон (стационарен/мобилен), факс, пейджър, електронна поща, пощенски адрес, интернет връзка(и)

               и)

               Използвани транспортни средства, като превозни средства, кораби, въздухоплавателни средства, включително информация за идентифициране на тези транспортни средства (регистрационни номера)

               й)

               Информация, свързана с престъпните дейности, за които Европол е компетентен съгласно член 4 от Решението за Европол:

                           1.

                           Предишни присъди

                           2.

                           Подозирано участие в престъпни дейности

                           3.

                              Modi operandi

                           4.

                           Средства, които са били или могат да бъдат използвани за подготовката и/или извършването на престъпления

                           5.

                           Членство в престъпни групи/организации и позиция в групата/организацията

                           6.

                           Роля в престъпната организация

                           7.

                           Географски обхват на престъпните дейности

                           8.

                           Материали, събрани по време на разследването, като видео и фотографски изображения

               к)

               Препратки към други бази данни, в които се съхранява информация за лицето:

                           1.

                           Европол

                           2.

                           Полицейски/митнически служби

                           3.

                           Други правоприлагащи органи

                           4.

                           Международни организации

                           5.

                           Публични образувания

                           6.

                           Частни образувания

               л)

               Информация за юридическите лица, свързани с данните, посочени в букви д) и й):

                           1.

                           Наименование на юридическото лице

                           2.

                           Местоположение

                           3.

                           Дата и място на учредяване

                           4.

                           Административен регистрационен номер

                           5.

                           Правна форма

                           6.

                           Капитал

                           7.

                           Предмет на дейност

                           8.

                           Национални и международни дъщерни дружества

                           9.

                           Директори

                           10.

                           Връзки с банки.

         3.   „Лица за контакт и съучастници“, както е посочено в член 14, параграф 1, буква г) от решението за Европол, са лицата, чрез които има достатъчно основания да се смята, че може да бъде получена информация, свързана с лицата посочени в параграф 2 от настоящия член, която е релевантна за целите на анализа, при условие че те не са включени в някоя от категориите лица, посочени в параграфи 2, 4, 5 или 6. „Лица за контакт“ са тези лица, които имат непостоянни контакти с лицата, посочени в параграф 2. „Съучастници“ са тези лица, които имат редовни контакти с лицата, посочени в параграф 2.
   По отношение на лицата за контакт и съучастниците, данните във връзка с параграф 2 могат да бъдат съхранявани ако е необходимо, при условие че има основание да се предполага, че такива данни са необходими за анализа на ролята на тези лица за контакт или съучастници.
   В този контекст се уточнява следното:

               а)

               връзката на тези лица с лицата посочени в член 14, параграф 1, буква а) от Решението за Европол се изяснява възможно най-бързо;

               б)

               ако предположението че съществува връзка между тези лица и лицата, посочени в член 14, параграф 1, буква а) от Решението за Европол се окаже неоснователно, данните се заличават незабавно;

               в)

               ако тези лица са заподозрени в извършването на престъпление, което е от компетентността на Европол съгласно член 4 от Решението за Европол, или ако са били осъждани за такова престъпление, или ако са налице факти или разумни основания съгласно националното законодателство на съответната държава-членка да се счита, че ще извършат такова престъпление, всички данни по параграф 2 могат да бъдат съхранявани;

               г)

               данни за лицата за контакт и съучастниците, както данни за техните лица за контакт и съучастници не се съхраняват, с изключение на данните относно типа и естеството на тяхното участие или контакт с лицата, посочени в параграф 2;

               д)

               ако уточняване съгласно предходните букви не е възможно, това се взема предвид при вземането на решение относно необходимостта и обхвата на съхраняването за по-нататъшен анализ.

         4.   По отношение на лица, които както е посочено в член 14, параграф 1, буква в) от Решението за Европол са били жертва на някое от разглежданите престъпления, или по отношение на които някои факти дават основание да се смята, че те биха могли да са жертва на такова престъпление, могат да се съхраняват данните, посочени в параграф 2, буква а), точка 1 до параграф 2, буква в), точка 3 от настоящия член, както и следните категории данни:

               а)

               Дата на установяване самоличността на жертвата;

               б)

               Причина за виктимизиране;

               в)

               Нанесени вреди (физически/финансови/психологически/други);

               г)

               дали анонимността трябва да бъде гарантирана;

               д)

               дали е възможно участие в съдебно заседание;

               е)

               Информация за престъплението, предоставена от или чрез лицата, посочени в член 14, параграф 1, буква в) от Решението за Европол включително информация относно техните отношения с други лица, когато е необходимо да се установи самоличността на лицата, посочени в член 12, параграф 1 от Решението за Европол.

         При необходимост могат да се съхраняват други данни съгласно параграф 2, при условие че има основание да се приеме, че те са необходими за анализа на ролята на лице като жертва или потенциална жертва.
   Данните, които не са необходими за по-нататъшен анализ, се заличават.
   5.   По отношение на лица, които както е посочено в член 14, параграф 1, буква б) от Решението за Европол биха могли да бъдат призовани да свидетелстват при разследвания във връзка с разглежданите престъпления или в последващи наказателни производства, данните, посочени в параграф 2, буква а), точка 1 до параграф 2, буква в), точка 3 от настоящия член, както и категориите данни, които отговарят на следните критерии, може да бъдат съхранявани:

               а)

               информация за престъплението, предоставена от такива лица, включително информация относно техните отношения с други лица, включени в аналитичното работно досие;

               б)

               дали анонимността трябва да бъде гарантирана;

               в)

               дали защитата трябва да бъде гарантирана и от кого;

               г)

               нова самоличност;

               д)

               дали е възможно участието в съдебно заседание.

         При необходимост може да се съхраняват и други данни съгласно параграф 2, при условие че има основание да се приеме, че те са необходими за анализа на ролята на такова лице като свидетел.
   Данните, които не са необходими за по-нататъшен анализ, се заличават.
   6.   По отношение на лица, които както е посочено в член 14, параграф 1, буква д) от Решението за Европол може да предоставят информация за разглежданите престъпления, може да бъдат съхранявани данните, посочени в параграф 2, буква а), точка 1 до параграф 2, буква в), точка 3, както и категориите данни, които отговарят на следните критерии:

               а)

               кодирани лични данни;

               б)

               вид на предоставената информация;

               в)

               дали анонимността трябва да бъде гарантирана;

               г)

               дали защитата трябва да бъде гарантирана и от кого;

               д)

               нова самоличност;

               е)

               дали е възможно участието в съдебно заседание;

               ж)

               отрицателен опит;

               з)

               възнаграждения (финансови/услуги).

         При необходимост може да се съхраняват други данни съгласно параграф 2, при условие че има основание да се приеме, че те са необходими за анализа на ролята на такова лице като информатор.
   Данните, които не са необходими за по-нататъшен анализ, се заличават.
   7.   Ако в който и да е момент от анализа стане ясно, въз основа на сериозни и потвърждаващи признаци, че дадено лице, включено в аналитично работно досие, следва да бъде поставено в различна категория лица, съгласно определеното в настоящия член, от категорията в която първоначално е било поставено, Европол може да обработва само данните за лицето, за което това е разрешено съгласно тази нова категория, а всички други данни се заличават.
   Ако въз основа на такива признаци стане ясно, че дадено лице следва да бъде включено в две или повече различни категории, както е определено в настоящия член, Европол може да обработва всички данни, за които това е разрешено съгласно тези категории.
   Член 7
   Срокове за проучване и продължителност на съхраняването
   1.   Когато е взето решение дали личните данни следва да продължат да бъдат съхранявани съгласно член 6 от настоящите правила в съответствие с член 20 от Решението за Европол, интересите на Европол за изпълнение на неговите задачи се претеглят срещу легитимните интереси за защита на данните на субекта, за когото те се съхраняват.
   Необходимостта от продължаване съхраняването на личните данни, включени в аналитично работно досие, се преразглежда в съответствие с член 20 от Решението за Европол не по-късно от три години след въвеждането им или след последното преразглеждане на данните. Независимо от това преразглеждане, необходимостта от продължаване на съхраняването се преразглежда ако възникнат обстоятелства, които сочат, че данните трябва да бъдат заличени или коригирани.
   Преразглеждането отчита необходимостта от запазване на данни предвид приключването на проучване за определен случай, окончателно съдебно решение, по-конкретно при оправдаване, реабилитиране, изтърпяване на присъдата, амнистия, възраст на субекта на данните и определени категории данни.
   2.   В съответствие с член 16, параграф 3 от Решението за Европол, Европол преразглежда необходимостта от продължаване на аналитично работно досие. Въз основа на това преразглеждане директорът взема решение за продължаването или затварянето на досието. Директорът незабавно уведомява управителния съвет и Съвместния надзорен орган относно онези елементи в досието, които обуславят крайната необходимост от продължаването му.
   3.   Когато наказателни преследвания срещу лицата, посочени в член 6, параграф 2 са приключени или чрез съдебно решение или по друг начин, без възможност за обжалване, и когато Европол е нотифициран за това решение от държавата-членка или от заинтересована трета страна, Европол проверява дали данните, засегнати от такова решение, могат да продължават да бъдат съхранявани, променяни или използвани. Ако поради причините за решението или поради други разузнавателни данни може да бъде прието, че съответното лице не е извършило, или не е извършило противозаконно престъплението, или ако причините за решението оставят този въпрос отворен, засегнатите от това решение данни се заличават, освен ако не съществуват сериозни основания да се приеме, че те все още са от значение за целите на аналитичното работно досие. В такъв случай информацията относно съдебното решение се добавя към останалите данни, вече включени в досието. Освен това тези данни могат да бъдат обработвани и съхранявани само като надлежно се отчита контекста и произнасянето на посоченото по-горе решение и в контекста на правата, които то дава на съответното лице.
   4.   Личните данни не може да се задържат за срок по-дълъг от посочения в член 20, параграф 1 от Решението за Европол. В случаите когато, в резултат от продължаването на дадено аналитично досие, данните касаещи лица, посочени в член 6, параграфи 3—6, се съхраняват в досие за срок по-дълъг от пет години, Съвместният надзорен орган, посочен в член 34, параграф 1 от Решението за Европол е съответно информиран.
   5.   Ако по време на прегледа на дейностите на Европол от Съвместния надзорен орган се установи, че лични данни са съхранявани в нарушение на настоящите правила, Съвместният надзорен орган информира директора за това, както прецени за необходимо, в съответствие с член 34, параграф 4 от Решението за Европол.
   Когато Съвместният надзорен орган, в съответствие с член 34, параграф 4 от Решението за Европол, е повдигнал въпрос относно съхраняването, обработването или използването на лични данни пред управителния съвет, предаването на съответните данни без предварително разрешение от управителния съвет се забранява. В изключителни случаи директорът може да разреши предаването на данните преди одобрение от управителния съвет, когато това се счита за абсолютно необходимо за защита на основните интереси на съответните държави-членки, които попадат в обхвата на целите на Европол, или е в интерес на предотвратяването на непосредствена опасност, свързана с престъпление или терористичен акт. В такива случаи разрешението от директора се оформя в документ, който се препраща до управителния съвет и до Съвместния надзорен орган.
   Член 8
   Установяване на отношения с трети страни
   Европол може да установява отношения с експерти от институции, органи, служби и агенции, както е посочено в член 22, параграф 1 от Решението за Европол, и с експерти от трети държави и организации, както е посочено в член 23, параграф 1 от посоченото решение във връзка с дейностите на дадена група за анализ при условията, установени в член 14, параграф 8 от същото решение.
   Директорът сключва споразумение с всяко от посочените в първа алинея образувания в съответствие с правилата относно такива споразумения, определени от управителния съвет. Подробности за тези споразумения се изпращат на управителния съвет и на Съвместния надзорен орган. Последният може да отправя до управителния съвет всякакви коментари, каквито счита за необходими.
   Член 9
   Събиране и записване на данните
   Данните, съхранявани в аналитични работни досиета, се различават в зависимост от оценката на източника и от степента на точност или надеждност на информацията в съответствие с член 11. Данните, които се основават на факти, се разграничават от данните, които се основават на мнения или лични преценки.
   Член 10
   Вътрешна защита на данните
   Директорът предприема необходимите мерки, за да гарантира съответствие с настоящите правила и с други разпоредби относно защитата на данни. За тази цел иректорът търси съвети от отговорника по защита на данните, както е посочено в член 28 от Решението за Европол.
   ГЛАВА II

      КЛАСИФИКАЦИЯ

   Член 11
   Класове аналитични работни досиета
   Аналитичните работни досиета могат да бъдат:

               а)

               общи или стратегически, когато целта е да се обработи релевантна информация относно конкретен проблем или да се разработят или подобрят инициативи от компетентните органи, както е определено в член 3 от Решението за Европол;

               б)

               оперативни, когато целта е да се получи информация за една или повече от престъпните дейности, посочени в член 3 от Решението за Европол, която се отнася за случай, лице или организация, с цел да бъдат започнати, подпомогнати или приключени, в съответствие с член 14, параграф 2 от решението за Европол, двустранни или многостранни разследвания от международно естество, при условие че между заинтересованите страни са две или повече държави-членки.

         Член 12
   Оценка на източника и на информацията
   1.   Източникът на информацията, произхождаща от държава-членка, се оценява доколкото е възможно от държавата-членка, която предоставя информацията, като се използват следните кодове за оценка на източника:

               А)

               :

               когато няма съмнение относно автентичността, достоверността и компетентността на източника, или ако информацията е предоставена от източник, който е доказал, че е надежден във всички случаи;

               В)

               :

               когато информация е предоставена от източник който се е оказвал надежден в повечето случаи;

               С)

               :

               когато информация е предоставена от източник който се е оказвал ненадежден в повечето случаи;

               Х)

               :

               когато надеждността на източника не може да бъде оценена.

         2.   Информацията, произтичаща от държава-членка, се оценява доколкото е възможно от държавата-членка, която я предоставя, въз основа на нейната надеждност, като се използват следните кодове за оценка на информацията:

               (1)

               :

               информация, чиято точност е несъмнена;

               (2)

               :

               информация, която източникът знае лично, но не и служителят, който я предава;

               (3)

               :

               информация, която източникът не знае лично, но е потвърдена от друга, вече записана, информация;

               (4)

               :

               информация, която източникът не знае лично и която не може да бъде потвърдена.

         3.   Ако въз основа на информацията, която вече притежава, Европол стигне до заключение, че оценката се нуждае от коригиране, той информира съответната държава-членка и се стреми да се споразумее с нея за изменение на оценката. Европол не променя оценката без такова споразумение.
   4.   Ако Европол получава данни или информация от дадена държава-членка без оценка, Европол се опитва доколкото е възможно да оцени надеждността на източника или информацията въз основа на информацията, с която вече разполага. Оценяването на специфични данни и информация трябва да става в съгласие с държавата-членка, която ги предоставя. Дадена държава-членка и Европол могат също така да се договорят в общи линии за оценяването на конкретни видове данни и конкретни източници. Управителният съвет се информира за такива общи договорености. Ако на Европол се предоставят данни въз основа на такива общи договорености, това се отбелязва при данните.
   Ако по определен случай не бъде постигнато споразумение, или ако не съществува обща договореност, Европол оценява информацията или данните и ги обозначава с кодовете за оценка (Х) или (4), посочени в параграфи 1 и 2 съответно.
   5.   Ако Европол получи данни или информация от трета страна, настоящият член се прилага съответно.
   6.   Когато информацията, включена в аналитично работно досие е резултат от анализ Европол оценява такава информация в съответствие с настоящия член и съгласувано с държавата-членка, участвала в анализа.
   ГЛАВА III

      ПРАВИЛА ЗА ИЗПОЛЗВАНЕ НА РАБОТНИТЕ ДОСИЕТАТА И ДАННИТЕ ЗА ЦЕЛИТЕ НА АНАЛИЗА

   Член 13
   Отваряне на аналитични работни досиета
   1.   Аналитичните работни досиета се отварят по инициатива на Европол или по искане на държавите-членки, които предоставят данните, в съответствие с процедурата, установена в член 16 от Решението за Европол.
   2.   Управителният съвет може да кани представители на Съвместния надзорен орган да вземат участие в неговите дискусии по заповедите за отваряне на аналитичните работни досиета.
   3.   В съответствие с член 16, параграф 2 от Решението за Европол дейностите по анализ и разпространение на резултатите от анализа могат да започнат незабавно след отварянето на аналитичното досие. В случай че управителният съвет инструктира директора на Европол да промени заповед за отваряне или за затваряне на досието в съответствие с член 16, параграф 4 от Решението за Европол, данните, които не може да се включат в досието или, ако досието трябва да се закрие, всички данни съдържащи се в него, се заличават незабавно.
   4.   Ако по време на анализа се окаже, че е необходимо да се измени заповедта за отваряне на аналитичното работно досие, посочената в член 16 от Решението за Европол процедура, както и настоящият член, се прилагат съответно.
   Член 14
   Извличане на данни
   1.   В съответствие с член 14, параграф 2, буква б) от Решението за Европол участниците в аналитичен проект се ползват от правото да извличат данни само след като са акредитирани от Европол и след проведено обучение относно техните конкретни задължения, които произтичат от правната рамка на Европол.
   2.   В съответствие с член 14, параграф 2, втора алинея от Решението за Европол всички участници в групата за анализ могат да извличат данни от досието. Групата за анализ решава единодушно до каква степен може да се осъществява това извличане, както и за всички условия и ограничения, които се прилагат.
   Член 15
   Предаване на данни или информация, които се съдържат в аналитични работни досиета
   1.   Предаването на лични данни, които се съдържат в аналитичните работни досиета, на държава-членка или на трета страна, се записва в съответното досие.
   Когато е необходимо и не по-късно от момента на предаване, Европол проверява точността и съответствието на данните с Решението за Европол в сътрудничество с държавата-членка или третата страна, която ги е предоставила.
   Доколкото е възможно, всички съобщения посочват съдебните решения, както и решенията да не се извършва наказателно преследване. Преди данните които се основават на мнения и лични преценки да бъдат предадени и тяхната степен на точност или надеждност да бъде посочена, такива данни се проверяват в сътрудничество с държавата-членка или третата страна, която ги е предоставила.
   Получилата данните държава-членка уведомява предалата ги държава-членка по нейно искане за какво се използват предадените данни и за получените впоследствие резултати, когато националното законодателство на получилата данните държава-членка го позволява.
   Ако съществуват ограничения за използването на данните съгласно член 19 от Решението за Европол, такива ограничения се отбелязват при данните и получателите на резултатите от анализа се информират за това.
   2.   В съответствие с член 14, параграф 7 от Решението за Европол, в случаите в които Европол установи след включването на данни в аналитичното работно досие, че тези данни са свързани с лице или предмет, за които данни, предоставени от друга държава-членка или трета страна вече са включени в досието, всяка държава-членка или съответна трета страна се уведомяват незабавно за установената връзка.
   Член 16
   Процедури за контрол
   За да се отговори на изискванията за сигурност на данните, определени в член 35 от Решението за Европол, и за да се гарантира сигурността при обработването на данните по смисъла на настоящите правила, управителният съвет акредитира системата за анализ в съответствие с член 8 от Правилата за поверителност на информацията на Европол, приети с Решение 2009/…/ПВР на Съвета от 30 ноември 2009 г. (2) след предварителна консултация с Комитета по сигурността, както е предвидено в член 4, параграф 2 от същите правила. Акредитирането се предоставя въз основа на специфични за системата изисквания за сигурност и друга документация относно сигурността, която е счетена за необходима от управителния съвет.
   Член 17
   Използване и съхраняване на данните за анализа и на резултатите от анализа
   1.   Всички лични данни и резултати от анализа, предадени от аналитично работно досие, могат да бъдат използвани само в съответствие с целите на досието или с цел предотвратяване или борба с други сериозни форми на престъпност и в съответствие с всякакви ограничения за използването им, определени от държава-членка въз основа на член 19, параграф 2 от Решението за Европол. Данните, посочени в член 5, параграф 2 от настоящите правила, могат да бъдат предадени само в съгласие с държавата-членка, която е предоставила тези данни.
   2.   След затварянето на аналитично работно досие, всички съдържащи се в него данни се съхраняват от Европол в отделно досие, което е достъпно само за целите на вътрешния или външния контрол. Без да се засяга член 20, параграф 4 от Решението за Европол, такива данни не се съхраняват повече от 18 месеца след затварянето на аналитичното работно досие.
   3.   Резултатите от аналитично работно досие могат да се съхраняват от Европол в електронна форма за максимален срок от три години от датата на затваряне на съответното досие, при условие че те се съхраняват в отделно досие и към тях не се прибавят нови данни. След този срок резултатите могат да бъдат съхранявани само под формата на хартиен документ.
   Член 18
   Комбиниране на досиета и прехвърляне на информация между досиета
   1.   Когато стане ясно, че съдържащата се в дадено аналитично работно досие информация може също така да е от значение за различни аналитични работни досиета, се прилагат следните процедури:

               а)

               Когато се предложи пълно комбиниране на информацията от две досиета, в съответствие с член 16 от Решението за Европол се създава ново досие, което съдържа пълната информация от двете досиета. Решението за комбиниране на двете досиета се постига от всички участници в двете първоначални досиета. В такъв случай първоначалните досиета се затварят;

               б)

               Когато част от информацията в дадено досие е от значение за друго досие, представилите тази информацията решават дали тя да бъде прехвърлена или не във второто досие.

         2.   При посочените в параграф 1 обстоятелства срокът за преразглеждане на прехвърлените данни от едно аналитично работно досие в друго не се засяга от такова прехвърляне.
   Член 19
   Нови технически средства
   Нови технически средства за обработване на данните за целите на анализа могат да бъдат въведени само ако са предприети всички възможни мерки за да се гарантира, че тяхното използване е в съответствие с правилата за защита на личните данни, приложими в Европол. Директорът се консултира предварително със Съвместния надзорен орган във всички случаи, когато въвеждането на такива технически средства поражда проблеми за прилагането на тези правила за защита на личните данни.
   ГЛАВА IV

      ЗАКЛЮЧИТЕЛНИ РАЗПОРЕДБИ

   Член 20
   Преразглеждане на правилата
   До 1 януари 2013 г. настоящите правила се оценяват под надзора на Управителния съвет.
   Всякакви предложения за изменение на настоящите правила се разглеждат от управителния съвет, с оглед на приемането им от Съвета в съответствие с процедурата, предвидена в член 14, параграф 1, трета алинея от Решението за Европол.
   Член 21
   Влизане в сила
   Настоящите правила влизат в сила на 1 януари 2010 г.

      Съставено в Брюксел на 30 ноември 2009 година.

            За Съвета

            Председател

         B. ASK

      (1)  ОВ L 121, 15.5.2009, стp. 37.

      (2)  Все още непубликувано в Официален вестник.


Важна правна забележка

|

52007BP0123(01)

1. Решение на Европейския парламент 24 април 2007 г. относно освобождаването от отговорност във връзка с изпълнението на бюджета на Европейската агенция за морска безопасност за финансовата 2005 година (C6-0397/2006 - 2006/2164(DEC))

Официален вестник n° 074 E , 20/03/2008 стр. 0244 - 0245

		1.Решение на Европейския парламент 24 април 2007 г. относно освобождаването от отговорност във връзка с изпълнението на бюджета на Европейската агенция за морска безопасност за финансовата 2005 година (C6-0397/2006 — 2006/2164(DEC))Европейският парламент,- като взе предвид окончателния годишен отчет на Европейската агенция за морска безопасност за 2005 финансова година [1],- като взе предвид доклада на Сметната палата относно окончателния годишен отчет на Европейската агенция за морска безопасност за 2005 финансова година, заедно с отговорите на Агенцията [2],- като взе предвид препоръката на Съвета от 27 февруари 2007 г. (5711/2007 — C6-0080/2007),- като взе предвид Договора за ЕО, и п о-специално член 276 от него,- като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности [3], и п о-специално член 185 от него,- като взе предвид Регламент (ЕО) № 1406/2002 на Европейския парламент и на Съвета от 27 юни 2002 г. за създаване на Европейска агенция за морска безопасност [4], и п о-специално — член 19 от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета [5], и п о-специално — член 94 от него,- като взе предвид член 71 и приложение V от своя правилник,- като взе предвид доклада на Комисията по бюджетен контрол и становището на Комисията по транспорт и туризъм (A6-0114/2007),1. Освобождава изпълнителния директор на Европейската агенция по морска безопасност от отговорност във връзка с изпълнението на бюджета на Агенцията за финансовата 2005 г.;2. Представя своите забележки в следващата по-долу резолюция;3. Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за морска безопасност, Съвета, Комисията, Сметната палата и да осигури публикуването му в Официален вестник на Европейския съюз (серия L).[1] ОВ C 266, 31.10.2006 г., стр. 13.[2] ОВ C 312, 19.12.2006 г., стр. 30.[3] ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).[4] ОВ L 208, 5.8.2002 г., стр. 1. Регламент, последно изменен с Регламент (EО) № 1891/2006 (ОВ L 394, 30.12.2006 г., стр. 1).[5] ОВ L 357, 31.12.2002 г., стр. 72.--------------------------------------------------


title: 2009/725/ЕО, Евратом: Решение на Съвета от 30 септември 2009 година за назначаване на нов член на Комисията на Европейските общности

text:
               1.10.2009

               BG

               Официален вестник на Европейския съюз

               L 258/26

      РЕШЕНИЕ НА СЪВЕТА

   от 30 септември 2009 година
   за назначаване на нов член на Комисията на Европейските общности
   (2009/725/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 215, втора алинея от него,
   като взе предвид Договора за създаване на Европейската общност за атомна енергия, и по-специално член 128, втора алинея от него,
   като има предвид, че:
   С писмо от 21 септември 2009 г. г-н Ján FIGEĽ подаде оставка като член на Комисията, считано от 1 октомври 2009 г. Той следва да бъде заместен за остатъка от неговия мандат,
   РЕШИ:
   Член 1
   Г-н Maroš ŠEFČOVIČ се назначава за член на Комисията за периода от 1 октомври 2009 г. до 31 октомври 2009 г.
   Член 2
   Настоящото решение поражда действие на 1 октомври 2009 година.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 30 септември 2009 година.

            За Съвета

            Председател

         C. BILDT